এবারের এশিয়ান গেমস হকিতে গ্রæপিং হওয়ার পরই বাংলাদেশের মালয়েশিয়ান কোচ ইমান গোপীনাথান কৃষ্ণমুর্তি বলেছিলেন, মালয়েশিয়া ও পাকিস্তানের বিপক্ষে কম গোল হজম করাই হবে তার লক্ষ্য। আর হারাতে হবে ওমান, কাজাখস্তান ও থাইল্যান্ডকে। ওমান ও কাজাখস্তানকে হারানোর পর কাল মালয়েশিয়ার মুখোমুখি হয়ে বাস্তবতা টের পেলেন জিমি-চয়নরা। ম্যাচের প্রথম কোয়ার্টারে মালয়েশিয়াকে গোলশূন্য আটকে রাখার পর মনে হয়েছিল বেশি গোল হজম করবে না বাংলাদেশ। কিন্তু দ্বিতীয় ও তৃতীয় কোয়ার্টারে ৩টি করে এবং শেষ কোয়ার্টারে এক গোল দিয়ে জয়ের ব্যবধান বড় করেই মাঠ ছাড়ে বিশ্ব হকির স্বীকৃত শক্তি মালয়েশিয়া। বাংলাদেশ আগামীকাল গ্রæপের চতুর্থ ম্যাচে খেলবে থাইল্যান্ডের বিপক্ষে। বাংলাদেশ সময় বিকাল ৩টায় শুরু হবে ম্যাচটি। ২৮ আগষ্ট গ্রæপের শেষ ম্যাচে শক্তিশালী পাকিস্তানকে মোকাবেলা করবে লাল-সবুজরা।